Oikotiet (LibreOffice ja saavutettavuus)

Contents
Index 🔎︎

# Oikotiet (LibreOffice-saavutettavuus)

LibreOffice voidaan hallita ilman osoitinlaitettakin, käyttäen pelkästään näppäimistöä.

Jokaisen moduulin ohjeiden etusivulla (esimerkiksi LibreOffice Writerin tai LibreOffice Calcin ohjeiden pääsivulla) on linkki, josta pääsee kyseisen moduulin pikanäppäinohjeisiin.

Lisäksi "Saavutettavuus"-otsikon alta löytyy vaihe vaiheelta -ohjeet miten kyseistä sovellusta käytetään ilman hiirtä.

Eräät pikanäppäimet voivat olla käyttöjärjestelmän käytössä. Nämä näppäinyhdistelmät eivät tällöin ole käytettävissä LibreOffice-pikanäppäiminä. Pyri ottamaan käyttöön eri näppäimet joko LibreOffice-ohjelmistoon valinnassa Työkalut - Mukauta - Näppäimistö tai käyttöjärjestelmään.

## Toiminta LibreOffice-käyttöliittymässä hiirettä

### Valikoiden, työkalurivien, ikkunoiden ja asiakirjojen käyttöönotto

Toistuva F6-näppäimen painelu siirtää kohdistusta seuraavien kohteiden kautta kiertäen:

- valikkorivi,

- jokainen työkalupalkki ylhäältä alas ja vasemmalta oikealle,

- jokainen vapaa ikkuna vasemmalta oikealle ja

- asiakirja.

Painamalla Vaihto+F6 selataan kohteita käänteisessä järjestyksessä.

Asiakirjaan vaihdetaan painaen KomentoCtrl+F6.

Painamalla F10 kohdistus siirretään valikkoriville ja takaisin.

Esc-näppäimellä suljetaan avoin alavalikko, työkalupalkin toiminto tai nykyinen vapaa ikkuna.

### Valikkokomennon suoritus

Painamalla OptioAlt, F6 tai F10 valitaan ensimmäinen valikko (Tiedosto-valikko). Oikealla nuolinäppäimellä valitaan seuraava valikko oikealta; Vasemmalla nuolinäppäimellä valitaan edellinen valikko.

Alanuolinäppäin avaa valitun valikon. Useammat painallukset Ala- tai Ylänuolinäppäimestä siirtävät valintaa valikkoriveissä eli -komennoissa. Oikealla nuolinäppäimellä avataan alavalikko, jos sellainen on.

Valittu valikkokomento suoritetaan painamalla Enteriä.

### Kuvakekomennon suoritus

Painellaan F6-näppäintä, kunnes ensimmäinen palkin painikekuvake tulee valituksi. Vaakapalkissa käytetään painikkeiden valintaan Vasenta ja Oikeaa nuolinäppäintä. Samaan tapaan valitaan painike pystypalkissa käyttäen Ylä- ja Alanuolinäppäimiä. Palkin ensimmäinen kuvakepainike voidaan valita Home-näppäimellä ja viimeinen End-näppäimellä.

Valitun kuvakkeen toiminto suoritetaan Enteriä painaen. Jos valittu kuvakepainike normaalisti vaatii jatkossa hiiren toimintoja, kuten esimerkiksi suorakulmion lisäämisessä, Enter ei yksin riitä. Tällöin pitää painaa KomentoCtrl+Enter.

- Painamalla KomentoCtrl+Enter, kun kohdistus on sopivassa kuvakepainikkeessa, luodaan piirrosobjekti. Se sijoittuu keskelle näkymää, oletuskoossa.

- Painetaan KomentoCtrl+Enter valinta-työkalussa asiakirjan ensimmäisen piirrosobjektin valitsemiseksi. Jos halutaan muokata, muuttaa kokoa tai siirtää valittua piirrosobjektia, käytetään ensin KomentoCtrl+F6 -näppäilyä kohdistuksen asettamiseksi asiakirjaan.

Kun työkalupalkki on pitempi kuin näytön tila, siinä näkyy tilanteeseen liittyvä kuvake oikeassa tai alareunassa. Valitsemalla palkki ja painamalla PageUp- tai PageDown-näppäintä saadaan loput palkin kuvakkeet näkyviin.

### Työkalurivien erityisvihjeitä

Painetaan Alanuolinäppäintä tai Oikeaa nuolinäppäintä valitun palkin (työkalun) avaamiseen. Tämä vastaa hiiren napsautusta nuolivalitsimessa. Palkissa liikutaan Oikealla ja Vasemmalla nuolinäppäimellä. Home- ja End-näppäimen painalluksella valitaan ensimmäinen ja viimeinen kuvake palkissa, vastaavasti.

Työkalupalkki suljetaan Esc-näppäimellä. Palkin siirtäminen ei ole mahdollista ilman hiirtä.

### Valinta yhdistelmäruudusta

Valitaan yhdistelmäruutu. Painetaan Enter.

Alanuoli- tai Page Down -näppäintä käytetään yhdistelmäruudun rivien selaamiseen alaspäin. Ylös selattaessa käytetään Ylänuoli- tai Page Up -näppäintä. Home-näppäimellä päästään ensimmäiselle riville ja End-näppäimellä viimeiselle.

Painamalla Enteriä luettelossa valittu rivi tulee ohjelmassa valituksi.

### Valinta taulukoissa

Lukuisissa ikkunoissa, valintaikkunoissa ja taulukon ohjausobjektissa on taulukkoja tietojen valintaan. Esimerkkinä tästä on tietolähdenäkymän oikea puolisko. Seuraavia näppäimiä käytetään valintoihin noista taulukoista:

- Välinäppäin: vuorottelee kohdistetun rivin valinnan ja kaikkien valintojen kumoamisen välillä. Näin ei kuitenkaan tapahdu, jos valittu solu on muokkaustilassa.

- KomentoCtrl+Väli: vuorotellaan käsiteltävän rivin valinnan ja tämän valinnan peruuttamisen välillä

- KomentoCtrl+Väli: vuorotellaan käsiteltävän rivin valinnan ja tämän valinnan peruuttamisen välillä

- OptioAlt+Up Arrow or OptioAlt+Alanuoli: siirtää ikkunaerotinta taulun ja lomakkeen välillä, esimerkiksi kirjallisuusviitteiden tietokannassa.

- Taulukon ohjauksen tai tietolähteen näkymässä Sarkaimella siirrytään seuraavaan sarakkeeseen. Seuraavaan ohjausobjektiin siirrytään painaen KomentoCtrl+Sarkain. Edelliseen ohjausobjektiin siirrytään painaen Vaihto+KomentoCtrl+Sarkain.

### Ikkunoiden ja valintaikkunoiden koon ja sijainnin muuttaminen

1. Painetaan ensin OptioAlt+Väli.

   Järjestelmävalikko avautuu, jossa on valikkokomentoja, kuten Siirrä, Muuta kokoa ja Sulje.

2. Valitaan komento (Alanuolinäppäin ja Enter).

3. Nyt voidaan nuolinäppäimillä siirtää valintaikkunoita tai ikkunoita tai muuttaa niiden kokoa.

4. Painamalla Enteriä hyväksytään muutokset. Painamalla Esc-näppäintä hylätään muutokset.

### Ikkunoiden ja työkalurivien kiinnittäminen ja vapauttaminen

1. Painellaan F6-näppäintä, kunnes ikkuna tai työkalupalkki on valittu.

2. Paina KomentoCtrl+Vaihto+F10.

### Objektien valitseminen

Painetaan Vaihto+F4 käsiteltävän asiakirjan ensimmäisen objektin valitsemiseksi. Kun objekti on valittu, painetaan Sarkainta tai painetaan Esc-näppäintä tekstiin palaamiseksi.

### Objektien muokkaaminen

Valitun OLE-objektin voi aktivoida Enterillä.

### Objektin sijainnin ja koon muuttaminen

- Nuolinäppäimiä käytetään objektin siirtämiseen kohdistusruudukon tarkkuusyksikön verran.

  Set the grid resolution unit with LibreOffice - PreferencesTools - Options - LibreOffice Writer - Grid in the Resolution area. If you enter a number greater than 1 in the Subdivision area, you must press the arrow key as often as the number states to move the selected object by one grid resolution unit.

- Käytetään OptioAlt ja nuolinäppäimiä valitun objektin siirtämiseksi yhden kuvapisteen verran.

- Käytetään KomentoCtrl+Sarkain -näppäilyä kahvojen muokkaustilaan siirtymiseen. Vasemman yläkulman kahva on aktiivinen kahva, se alkaa vilkkua. Käytetään KomentoCtrl+Sarkain -näppäilyä seuraavan kahvan valitsemiseen. Painamalla Esc-näppäintä poistutaan kahvojen muokkaustilasta.

- Kahvojen muokkaustilassa nuolinäppäimet siirtävät valittua kahvaa, mikä muuttaa objektin kokoa.

### Objektien ankkureiden muokkaus

Ankkuria voidaan siirtää nuolinäppäimillä. Siirrytään kahvojen muokkaustilaan ja valitaan ankkuri (Ctrl+Vaihto+Sarkain). Ankkurin tyypistä riippuen ankkuria voidaan liikuttaa eri suuntiin.

1. Valitaan objekti

2. Kahvojen muokkaustilaan päästään painamalla KomentoCtrl+Sarkain.

3. Vasemman yläkulman kahva alkaa vilkkua. Painellaan KomentoCtrl+Sarkain -yhdistelmää kunnes mikään kahva ei vilkku. Tämä osoittaa, että objektin ankkuri on valittu. Tekstiasiakirjoissa ankkuri voidaan aktivoida suoraan painamalla Vaihto+KomentoCtrl+A.

4. Käytetään nuolinäppäimiä ankkurin siirtoon. Objekti seuraa ankkuria sopivalla tavalla.

Valitun objektin ankkuria voidaan vaihtaa esimerkiksi objektin kohdevalikosta.

- Kun objekti on ankkuroitu Kappaleeseen, nuolinäppäimet siirtävät valittua objektia edelliseen ja seuraavaan kappaleeseen.

- Kun objekti on ankkuroitu Sivulle, näppäimillä Page Up ja Page Down sitä siirretään edelliselle tai seuraavalle sivulle (joillakin ehdoin).

- Kun objekti on ankkuroitu Merkkiin, nuolinäppäimet siirtävät sitä nykyisessä kappaleessa.

- Kun objekti on ankkuroitu Merkkinä, ankkurikuvaketta ei ole. Objektia ei voi siirtää.

- Kun objekti on ankkuroitu Kehyksiin, nuolinäppäimet siirtävät sen seuraavaan kehykseen vastaavaan suuntaan (joillakin ehdoin).

### Jakoviivojen hallinta

Sovelluksissa LibreOffice Calc, LibreOffice Draw ja LibreOffice Impress asiakirjat voidaan jakaa erillisiin näkymiin vaaka- ja pystysuunnassa. Kussakin näkymässä voi olla esillä asiakirjan eri osia. Jakoviivat voidaan vetää hiirellä vierityspalkeista asiakirjaan.

- Vaihto+KomentoCtrl+F6: esitetään jakolinjat oletusasemissaan ja kohdistetaan viivaan.

- Nuolinäppäimet: jakoviivan siirtäminen nuolen suuntaan solun mitta kerrallaan.

- Vaihto+nuolinäppäimet: kohdistettua jakoviivaa siirretään pienin askelin nuolen suuntaan.

- Delete-näppäin: poistetaan kohdistettu jakoviiva.

- Vaihto+Delete: poistetaan molemmat jakoviivat.

- Enter: hyväksytään vallitseva jakoviivojen asema ja poistutaan muokkaustilasta.

- Esc-näppäin: asettaa nykyisen jakoviivan sen oletusasemaan.

## Tietolähdenäkymän hallinta

CommandCtrl + Shift + F4 opens and closes the data source view.

F6: paineltaessa kohdistus kiertää asiakirjan ja työkalupalkkien kautta.

+ (Plus-näppäin): laajennetaan valittua riviä tietolähteen resurssienhallinnassa.

- (Miinus-näppäin): supistetaan valittua riviä tietolähteen resurssienhallinnassa.

KomentoCtrl+Vaihto+E: vuorottelee tietolähteen selaimen ja taulun välillä.

### Pikanäppäimet kyselyn suunnittelun ikkunassa

F6: paineltaessa kohdistus kiertää objektipalkin, taulunäkymän ja valinta-alueen kautta.

OptioAlt+Ylänuoli tai OptioAlt+Alanuoli: siirretään taulunäkymän ja valinta-alueen rajaa ylös tai alas.

### Näppäimet taulunäkymässä (kyselyn suunnittelun yläalue) ja relaatioikkunassa

KomentoCtrl+nuolinäppäin: valittua taulua siirretään nuolen suuntaan.

KomentoCtrl+Vaihto+nuolinäppäin: muutetaan valitun taulun kokoa taulunäkymässä.

Del: poistaa valitun taulun tai yhteyden (eli liitoksen) taulunäkymästä.

Sarkain: vuorotellaan taulujen ja yhteyksien välillä taulunäkymässä.

Enter: kun yhteys (eli liitos) on valittu, Enter avaa Liitoksen ominaisuudet-valintaikkunan.

Enter: kun taulu on valittu, Enter lisää ensimmäisen luetteloruudun tietokentän valinta-alueelle.

### Näppäimet valinta-alueella (kyselyn suunnittelun ala-alueella)

KomentoCtrl+Vasennuoli tai Oikeanuoli: valittua saraketta siirretään vasemmalle tai oikealle.

### Näppäimet taulun suunnittelun ikkunassa

F6: painelemalla kierretään työkalupalkin, sarakenäkymän ja ominaisuusalueen kautta.

## Kuvakartan muokkaimen hallinta

- Painamalla Sarkainta valitaan kuvake. Jos valitaan jokin kuvakkeista Suorakulmiosta Vapaamuotoiseen monikulmioon ja sitten painetaan KomentoCtrl+Enter, valittua tyyppiä oleva objekti luodaan oletuskoossa (joillakin ehdoin).

- Kun painetaan Enteriä kun Valitse-kuvake on valittuna, kohdistus siirtyy kuvakartan editorin kuvaikkunaan (joillakin ehdoin). Painamalla Esc-näppäintä asetetaan kohdistus takaisin kuvakkeisiin ja syöttökenttiin.

- Kun Valitse-kuvake on valittuna ja painetaan Ctrl+Enter, kuvakeikkunan ensimmäinen objekti tulee valituksi (joillakin ehdoin).

- Käytetään Muokkaa pisteitä -kuvakepainiketta monikulmioiden pisteiden muokkaustilaan ja takaisin siirtymiseen.

- Käytetään Ctrl+Sarkain -yhdistelmää kuvaikkunassa seuraavan pisteen valintaan. Yhdistelmää Ctrl+Vaihto+Sarkain edellisen pisteen valintaan.

- Delete-näppäimellä poistetaan valittu objekti, kun kohdistus on kuvaikkunassa.

## Ohjeiden hallinta

Painetaan Vaihto+F1, että saadaan valitun komennon, kuvakkeen tai ohjausobjektin Laajennetut vihjeet näkyville.

### Ohjeiden pääsivuilla siirtyminen

- Ohjeiden pääsivuilla käytetään Sarkainta seuraavaan hyperlinkkiin siirtymiseen ja Vaihto+Sarkain -yhdistelmää edelliseen hyperlinkkiin siirtymiseen.

- Enterin painallus avaa valitun hyperlinkin.

- Kirjoitusnäppäimistöosan oikeassa yläkulmassa oleva Askelpalautin siirtää edelliselle ohjesivulle.

## Tekstin tuonti -valintaikkunan hallinta (CSV-tiedoston tuonti)

### Viivain

- Vasen tai Oikea nuolinäppäin: siirrytään yksi merkki vasemmalle tai oikealle.

- Ctrl+Vasen nuolinäppäin tai Ctrl+Oikea nuolinäppäin: siirrytään edelliseen tai seuraavaan jakokohtaan.

- Ctrl+Vaihto+Vasen nuolinäppäin tai Ctrl+Vaihto+Oikea nuolinäppäin: siirretään jakokohtaa yksi merkki vasemmalle tai oikealle.

- Home- tai End-näppäin: siirrytään ensimmäiseen tai viimeiseen mahdolliseen jakokohdan asettamispaikkaan.

- Ctrl+Home tai Ctrl+End: siirrytään ensimmäiseen tai viimeiseen asetettuun jakokohtaan.

- Ctrl+Vaihto+Home tai Ctrl+Vaihto+End: siirretään kohdistettu jakokohta ensimmäiseen tai viimeiseen paikkaan.

- Välinäppäin: lisätään tai poistetaan jakokohta.

- Insert-näppäin: lisätään jakokohta (jätetään aiemmat jakokohdat ennalleen).

- Delete-näppäin: poistetaan jakokohta.

- Vaihto+Delete: poistetaan kaikki jakokohdat.

- Ylänuoli- tai Alanuolinäppäin: vieritetään taulukkoa alas tai ylös yksi rivi.

- Page Up tai Page Down -näppäin: vieritetään taulukkoa alas tai ylös yksi näyttösivu.

- Esc-näppäin (vedettäessä hiirellä): kumoaa vedon, jakokohta siirtyy aiempaan paikkaansa.

### Esikatselu

- Vasen tai Oikea nuolinäppäin: valitaan sarake vasemmalta tai oikealta ja luovutaan muista valinnoista.

- Ctrl+Vasen tai Ctrl+Oikea nuolinäppäin: kohdistus siirtyy sarakkeeseen vasemmalla tai oikealla (valinta ei muutu).

- Vaihto+Vasen tai Vaihto+Oikea nuolinäppäin: näppäimillä laajennetaan valintaa tai supistetaan sitä.

- Ctrl+Vaihto+Vasen tai Ctrl+Vaihto+Oikea nuolinäppäin: laajentaa valintaa (ei vaikuta muihin valintoihin).

- Home tai End: valitaan ensimmäinen tai viimeinen sarake (Vaihto- ja Ctrl-näppäimiä voi käyttää samalla).

- Vaihto+Välinäppäin: valitaan nykyisen sarakkeen ja viimeksi valitun sarakkeen rajaama alue.

- Vaihto+Ctrl+Välinäppäin: valitaan nykyisen sarakkeen ja viimeksi valitun sarakkeen rajaama alue (ei vaikuta muihin valintoihin).

- Ctrl+A: valitaan kaikki sarakkeet.

- Vaihto+F10: avataan kohdevalikko.

- Ctrl+1 ... Ctrl+7: asettaa valittuihin sarakkeisiin lukumuodoksi luettelon 1. ... 7. saraketyypin.

- Ylänuoli- tai Alanuolinäppäin: vieritetään taulukkoa alas tai ylös yksi rivi.

- Page Up tai Page Down -näppäin: vieritetään taulukkoa alas tai ylös yksi näyttösivu.

- Ctrl+Home tai Ctrl+End: vierittää taulukon ylä- tai alareunaan.

## Lisää erikoismerkki -valintaikkunan hallinta

- Sarkaimella kierretään valintaikkunan toimintojen kautta.

- OptioAlt+Alanuoli avaa yhdistelmäruudun. Enterillä valitaan käytettävä merkintä yhdistelmäruudussa.

- Nuolinäppäimillä liikutaan päävalinta-alueella. Välinäppäimellä lisätään kohdistettu merkki lisättävien merkkien luetteloon.

Aiheeseen liittyvää

Yleiset LibreOffice-pikanäppäimet

Saavutettavuus ja LibreOffice