Contents
Index 🔎︎

# Asetukset

Tätä välilehteä käytetään joidenkin erityisten kaavioiden asetusten määrittämiseen. Asetukset-välilehden sisältö vaihtelee kaaviotyypin mukaan.

Toiminnon aloitustavat:

Valitse Muotoilu - Muotoile valinta - Arvosarja - Asetukset -välilehti (Kaaviot)

## Tietolähteiden tasaus

Tällä alueella valitaan kumpaa kahdesta y-akselista skaalauksessa käytetään. Akselit ovat erillisiä skaalauksen ja ominaisuuksiensa suhteen.

## Ensisijainen Y-akseli

Tämä on oletusasetus. Kaikki arvosarjat kohdistetaan ensisijaiseen y-akseliin.

## Toissijainen Y-akseli

Kohdistetaan ja skaalataan valittu arvosarja toissijaiseen y-akselin mukaan. Akseli näkyy vain, kun se on aktivoitu.

## Asetukset

Alueella määritetään palkkikaavioiden asetuksia. Muutokset koskevat kaikkia kaavion arvosarjoja, ei vain valittua.

## Spacing

Pylväiden välistys luokkien välillä määritetään prosentteina. Suurin väli on 600% palkin leveydestä.

## Päällekkäisyys

Määritetään pylväiden välistys arvosarjojen välillä luokassa. Hyväksytyt arvot ovat väliltä -100% ... +100%.

## Yhteysviivat

Rasti vaikuttaa, että "pinotussa" ja "suhteellisesti pinotussa" palkkikaaviossa samaan sarjaan kuuluvat pylvään osat yhdistetään viivoilla.

## Näytä palkit vierekkäin

Jos kaksi arvosarjaa on skaalattu ja kohdistettu eri y-akseleihin, ne esitetään toisistaan riippumatta, päällekkäin.

Tuloksena eri akseleiden käytöstä on se, että ensimmäiseen y-akseliin kohdistetut palkit jäävät osaksi tai kokonaan toiseen kohdistettujen alle. Tämä vältetään näyttämällä palkit vierekkäin. Eri arvosarjojen palkit esitetään eri kohdista alkavina ja kohdistettuina vain yhteen akseliin.

## Myötäpäivään

Toiminto on käytettävissä ympyrä- ja rengaskaavioissa. Sektoriosat on järjestetty ympyräkaavioissa oletuksena vastapäivään. Rasti Myötäpäivään-valintaruudussa vaihtaa kiertosuunnan.

## Aloituskulma

Vetämällä pientä pistettä pitkin asteikkoympyrää tai napsauttamalla ympyrässä säädetään ympyrä- ja rengaskaavioiden alkukulma. Se on ensimmäisen sektorin alkukohdalle matemaattisesti esitetty suunta. Arvolla 90 astetta ensimmäinen sektorin piirtäminen alkaa klo 12 suunnasta. Arvolla 0 astetta aloitetaan klo 3 suunnasta.

Vanhemmilla versioilla luoduissa 3D-ympyrä- ja -rengaskaavioissa 0 astetta oli aloituskulmana 90 asteen asemesta. Vanhoilla ja uusilla 2D-kaavioilla oletuksena on 90 asteen alkukulma.

Kun muutetaan aloituskulmaa ja -suuntaa, vain nykyiset ohjelmaversiot näyttävät muuttuneet arvot. Eräät vanhemmat ohjelmaversiot esittävät samat asiakirjat käyttäen omia oletusarvojaan: aina myötäpäivään ja 90 asteen (2D-ympyräkaaviot) tai 0 asteen (3D-ympyräkaaviot) aloituskulmalla.

## Astetta

Annetaan aloituskulma 0 ja 359 asteen väliltä. Nuolipainikkeita napsauttamallakin voidaan näkyvää arvoa muuttaa.

## Puuttuvien arvojen kuvaaminen

Joskus kaaviossa esitettävästä arvosarjasta puuttuu joku arvo. Valittavissa on erilaisia vaihtoehtoja, miten puuttuvat arvot kuvataan. Nämä vaihtoehdot ovat valittavissa vain joillekin kaaviotyypeille.

## Jätä aukko

Puuttuvan arvon kohdalle ei esitetään mitään tietoa. Tämä vaihtoehto on oletuksena pylväs-, palkki-, viiva- ja verkkokaavioissa.

## Oleta nollaksi

Puuttuva arvon y-lukema esitetään nollana. Tämä vaihtoehto on oletuksena aluekaaviossa.

## Jatka viivaa

Puuttuva arvon kohdalla esitetään viereisistä arvoista saatu interpolaatio. Tämä vaihtoehto on oletuksena XY-kaaviossa.

## Sisällytä piilotettujen solujen arvot.

Merkintä tarkoittaa, että myös paraikaa lähdealueella piilotettuina olevien solujen arvot esitetään.